Նա ևս կարծում է, որ եթե մեքենայով զինվոր են տեղափոխում, ղեկին պետք է նստած լինի շատ հմուտ վարպետ: «Թող բանակը կամ շատ երկար ժամանակ պատրաստի էդ երեխեքին, կամ պայմանագրային վերցնեն լուրջ վարորդների, դնեն նման ծառայության մեջ»,-առաջարկեց Քոչարյանը՝ հավելելով. «Հիմնական լուծումը պետք է գտնել հմուտ վարորդներին ղեկին նստեցնելու ճանապարհով: Զինվորներ տեղափոխելու դեպքում այլ կարգի վկայական պետք է ունենա վարորդը: Եվ մարդ և ծանր տեխնիկա տեղափոխելու փորձ պիտի ունենա: Ընդհանրապես, մարդ տեղափոխող մեքենայի ղեկին պետք է լինի շատ փորձված վարորդ»: